Diari Oficial de la Generalitat Valenciana


Sumari del DOGV 4455, del 07-03-2003 (2003/2538)

RESOLUCIÓ de 20 de febrer de 2003, del director territorial de Cultura i Educació d'Alacant, per la qual s'estableix el calendari per a l'assignació de llocs escolars a alumnes de centres adscrits i per a l'admissió d'alumnes en centres docents no universitaris sostinguts amb fons públics per al curs 2003-2004.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4455

Data del DOGV
:   07-03-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/2538


Data del document
:   20-02-2003

Organisme emissor
:   Conselleria de Cultura i Educació

Tipus de document
:   Resolució

Anàlisi jurídica

 Descriptors 

:   * Alacant
    * accés a l'educació
    * alumne
    * alumnat
    * ensenyament públic

RESOLUCIÓ de 20 de febrer de 2003, del director territorial de Cultura i Educació d'Alacant, per la qual s'estableix el calendari per a l'assignació de llocs escolars a alumnes de centres adscrits i per a l'admissió d'alumnes en centres docents no universitaris sostinguts amb fons públics per al curs 2003-2004. [2003/2538]
  
El Decret 27/1998, de 10 de març, (DOGV del 26 de març), del Govern Valencià, modificat pel Decret 87/2001, de 24 d'abril (DOGV del 30 d'abril), regula l'admissió de l'alumnat en els centres docents no universitaris finançats amb fons públics.
  
El procediment per a l'admissió d'alumnes ha sigut determinat per l'Orde de 3 d'abril de 1998 (DOGV del 8 d'abril), de la Conselleria de Cultura, Educació i Ciència, modificada per l'Ordre de 5 de març de 1999 (DOGV del 22 de març) i per l'Ordre de 2 de maig del 2001 (DOGV del 8 de maig).
  
L'apartat quart de l'esmentada Ordre encarrega al director territorial l'establiment del calendari per al procés d'escolarització de l'alumnat en els centres docents sostinguts amb fons públics del seu àmbit de competència i la fixació dels terminis màxims de desenvolupament d'aquest procés.
  
D'altra banda, la generalització dels ensenyaments d'Educació Secundària Obligatòria, permet d'unificar els períodes per a l'admissió d'alumnes en tots els centres que imparteixen ensenyaments bàsics, possibilitant l'exercici del dret del sol·licitant a obtenir qualsevol plaça vacant, amb independència del tipus de centre en què s'imparteixen aquests ensenyaments, col·legi d'educació primària, institut d'educació secundària o centre privat concertat.
  
Cal, per tant, establir per al curs 2003/2004 en l'àmbit de la província d'Alacant, el calendari d'admissió de l'alumnat en els centres finançats amb fons públics dels nivells que en aquesta resolució se citen, i els terminis màxims de desenvolupament.
  
Conseqüentment, i en virtut de les facultats que tinc conferides, resolc:
  
Primer
  
L'admissió de l'alumnat, per al curs 2003/2004, als centres sostinguts amb fons públics de la província d'Alacant i que imparteixen ensenyaments d'Educació Infantil, Preescolar, Educació Primària i Educació Secundària Obligatòria, es produirà d'acord amb el calendari que apareix com a Annex I de la present resolució.
  
Segon
  
L'admissió de l'alumnat, per al curs 2003/2004, als centres sostinguts amb fons públics de la província d'Alacant i que imparteixen ensenyaments de Batxillerat i Formació Professional específica de grau mitjà, es produirà d'acord amb el calendari que apareix com a Annex II de la present resolució.
  
Tercer
  
L'alumnat que necessite ser escolaritzat, una vegada finalitzat el procés ordinari de matriculació, seguirà el procediment establert en l'apartat trenta-set, 2, de l'Ordre de 3 d'abril de 1998.
  
Quart
  
L'escolarització d'alumnes amb necessitats educatives especials es regirà per l'Ordre d'11 de novembre de 1994 (DOGV de 18.01.95), de la Conselleria d'Educació i Ciència, i les previsions que estableixen tant el Decret 27/1998, del Govern Valencià, sobre admissió de l'alumnat en els centres docents, com l'Ordre de 3 d'abril de 1998, en els seus apartats sisé, 3, K) i vint-i-tres, 2.
  
Igualment, s'apliquen les ?Instruccions de la Direcció General de Centres Docents en relació amb el procés d'escolarització de l'alumnat amb necessitats educatives especials i del que procedeix de compensació educativa?, de data 15 d'abril del 2002.
  
Cinqué
  
A l'efecte de valorar les rendes anuals de la unitat familiar, l'import a considerar serà de 1.009.680 pessetes (6.068'30 euros), fixat com a salari interprofessional, per a l'any 2001, pel Reial Decret 3476/2000 de 29 de desembre (BOE del 30),
  
Sisé
  
Els directors donaran la difusió corresponent a aquest calendari, tot incloent la seua publicació en el tauler d'anuncis del centre, i adoptaran la mesures perquè els alumnes i els seus pares o tutors queden informats dels procediments que els afecten.
  
Alacant, 20 de febrer de 2003.- El director territorial: Juan Espinar Alberca.
  
ANNEX I
  
Calendari d'admissió d'alumnes
  
Centres d'educació infantil, primària i secundària sostinguts amb fons públics
  
Aquest procés d'admissió afecta els ensenyaments d'Educació Infantil, Preescolar, Educació Primària i Educació Secundària Obligatòria, i s'organitzarà en les fases que s'indiquen a continuació, amb subjecció al calendari següent de l'any 2003:
  
I. Actuacions prèvies al procés d'admissió
  
1. Confirmació de plaça en els supòsits previstos en l'apartat segon, punt 4, i apartat onze, punt 2, de l'Orde de 3 d'abril de 1998, de la Conselleria de Cultura, Educació i Ciència, modificada per l'Orde de 2 de maig del 2001, i assignació d'un lloc escolar en centres d'educació secundària afectats per l'adscripció de centres d'educació primària.
  
1.1 Presentació de la sol·licitud de confirmació de plaça en el centre on l'alumne cursa l'ensenyança actualment:
  
del 17 al 31 de març.
  
1.2 Publicació de llistes per a l'assignació de lloc escolar en centres de secundària:
  
el 2 d'abril.
  
Cada centre adscrit publicarà, en el tauler d'anuncis, la llista dels alumnes propis que han fet ús del dret de confirmació de plaça i, de la mateixa forma, l'institut o centre d'adscripció farà públiques les llistes dels alumnes procedents del centre o centres d'adscripció, als que se'ls assigna lloc escolar.
  
Els centres que es troben en la situació prevista en l'apartat segon, punt 5 de la citada Ordre de 3 d'abril de 1998, obriran un període de reclamació a la llista publicada el 2 d'abril, de tres dies hàbils i, una vegada resoltes les reclamacions, es farà pública la llista definitiva, el dia 9 d'abril.
  
1.3 Remissió de la documentació acadèmica i personal dels alumnes per part dels centres d'origen als d'adscripció i formalització en aquests de la situació acadèmica dels alumnes (optativitat, religió/altenatives, idioma ?):
  
del 23 al 30 de juny.
  
2. Constitució de les comissions municipals, de districte i sectorials d'escolarització:
  
fins al 9 d'abril, inclusivament.
  
3. Publicació de les àrees d'influència i limítrofes:
  
fins al 30 d'abril, inclusivament.
  
4. Publicació de vacants per al procés d'admissió d'alumnes i determinació de centres receptors:
  
fins al 30 d'abril, inclusivament.
  
II. Admissió d'alumnes
  
1. Presentació de les sol·licituds d'admissió i de la documentació corresponent:
  
del 5 al 14 de maig, ambdós inclusivament.
  
2. Selecció de sol·licitants:
  
del 15 de maig al 2 de juny, ambdós inclusivament:
  
· Baremació de sol·licituds.
  
· Elaboració de llistes provisionals d'alumnes admesos i no admesos, i remissió a la comissió d'escolarització. Amb aquesta finalitat, queden facultades les comissions municipals d'escolarització per a fixar, segons les circumstàncies de cada localitat, la data en què els centres han d'enviar les llistes provisionals d'alumnes.
  
· Adjudicació de plaça als alumnes que no l'hagen obtinguda en el primer centre sol·licitat.
  
· Publicació de les llistes provisionals de l'alumnat admés i no admés per part de cada centre: el 2 de juny
  
3. Reclamacions davant l'òrgan competent de centre per al procés d'admissió d'alumnes:
  
del 3 al 5 de juny, ambdós inclusivament.
  
4. Publicació de les llistes definitives de l'alumnat admés i no admés:
  
el 6 de juny, sense perjudici de la resolució de la comissió municipal d'escolarització sobre els casos a què fa referència el punt següent.
  
5. Reclamacions davant la comissió d'escolarització, en el procés d'admissió d'alumnes en centres públics:
  
del 9 al 12 de juny, ambdós inclusivament.
  
6. Resolució de les reclamacions per part de la comissió d'escolarització, en el procés d'admissió d'alumnes en centres públics:
  
del 13 al 18 de juny, ambdós inclusivament.
  
7. Formalització de la matrícula en els centres:
  
del 19 al 30 de juny, ambdós inclusivament.
  
8. Prolongació de l'escolaritat.
  
En relació amb els alumnes que hagen cursat deu anys acadèmics d'escolaritat i que complisquen l'edat per a concloure l'ensenyança obligatòria, els centres establiran un termini perquè aquests alumnes manifesten que s'acullen al dret de prolongació de l'escolaritat que els atorga la LOGSE. Aquest termini estarà inclòs en els límits establerts per a la formalització de la matrícula, punt 7 d'aquest epígraf.
  
9. Adjudicació de vacants no ocupades en el termini de la matriculació:
  
de l'1 al 4 de juliol.
  
Les vacants que no es cobrisquen per aplicació de l'article 23 del Decret 27/1998 o per altres causes, s'oferiran als alumnes no admesos, segons l'orde de puntuació obtinguda.
  
10. Recurs ordinari davant del director territorial de Cultura i Educació, en el procés d'admissió d'alumnes en centres públics:
  
un mes comptat des de la recepció de l'acord adoptat per la comissió d'escolarització.
  
En els centres privats sostinguts amb fons públics, els interessats podran formular denúncia davant de la Direcció Territorial de Cultura i Educació.
  
11. Tramitació de vacants en finalitzar el procés
  
fins al 10 de juliol:
  
Remissió de les vacants a la comissió d'escolarització per part dels centres docents.
  
· Trasllat per les comissions d'escolarització de les relacions de vacants dels centres de la seua competència (annex XIV de l'Ordre de 03.04.98) a la Direcció Territorial de Cultura i Educació (Servei d'Inspecció Educativa).
  
ANNEX II
  
Calendari d'admissió d'alumnes
  
Centres d'educació secundària sostinguts amb fons públics
  
Aquest procés d'admissió afecta els ensenyaments de Batxillerat i Formació Professional específica de grau mitjà i s'organitzarà en les fases que s'indiquen a continuació, amb subjecció al calendari següent de l'any 2003:
  
I. Actuacions prèvies al procés d'admissió
  
1. Constitució de les comissions municipals i sectorials d'escolarització:
  
fins al 5 de maig, inclusivament.
  
2. Publicació de les àrees d'influència i limítrofes:
  
fins al 16 de maig, inclusivament .
  
3. Publicació de vacants per al procés d'admissió d'alumnes i determinació dels centres receptors.
  
fins al 16 de maig, inclusivament.
  
II. Admissió d'alumnes
  
1. Presentació de les sol·licituds d'admissió i de la documentació corresponent:
  
del 19 al 30 de maig, ambdós inclusivament.
  
2. Selecció de sol·licitants:
  
del 2 de juny al 4 de juliol, ambdós inclusivament:
  
· Baremació de sol·licituds.
  
· Entegra del certificat justificatiu de les condicions acadèmiques per a cursar els estudis sol·licitats (certificació d'obteció del Graduat en Educació Secundària i certificació de l'Àrea Plàstica i Visual si es pretén accedir al Batxillerat d'Arts): fins el 20 de juny, inclusivament.
  
Elaboració de llistes provisionals d'alumnes admesos i no admesos, i remissió a la comissió d'escolarització. Amb aquesta finalitat, queden facultades les comissions municipals d'escolarització per a fixar, segons les circumstàncies de cada localitat, la data en què els centres han d'enviar les llistes provisionals d'alumnes.
  
· Comunicació de les dades relatives a les peticions d'admissió, per part dels instituts, a la Inspecció Educativa: el 26 de juny.
  
· Adjudicació de plaça als alumnes que no l'hagen obtinguda en el primer centre sol·licitat.
  
· Publicació de les llistes provisionals de l'alumnat admés i no admés per part de cada centre: el 4 de juliol.
  
3. Reclamacions davant l'òrgan competent del centre per al procés d'admissió d'alumnes:
  
del 7 al 9 de juliol, ambdós inclusivament.
  
4. Publicació de les llistes definitives de l'alumnat admés i no admés:
  
el 10 de juliol, sense perjudici de la resolució de la comissió municipal d'escolarització sobre els casos a què fa referència el punt següent.
  
5. Reclamacions davant la comissió d'escolarització, en el procés d'admissió d'alumnes en centres públics:
  
de l'11 al 15 de juliol, ambdós inclusivament.
  
6. Resolució de les reclamacions per part de la comissió d'escolarització, en el procés d'admissió d'alumnes en centres públics:
  
del 12 al 17 de juliol, ambdós inclusivament.
  
7. Formalització de la matrícula en els centres:
  
del 18 al 25 de juliol, ambdós inclusivament.
  
L'alumnat de Batxillerat i Formació Professional del mateix centre no subjecte al procés d'admissió, que en l'avaluació final de juny estiga en condicions acadèmiques de promocionar al curs següent, formalitzarà la seua matrícula en el mes de juliol, en el termini que, a tal efecte, determine cada centre.
  
8. Adjudicació de vacants no ocupades en el termini de la matriculació:
  
del 28 al 31 de juliol, estos dos inclusivament
  
Les vacants que no es cobrisquen per aplicació de l'article 23 del Decret 27/1998 o per altres causes, s'oferiran als alumnes no admesos, segons l'orde de puntuació obtinguda.
  
9. Recurs ordinari davant del director territorial de Cultura i Educació, en el procés d'admissió d'alumnes en centres públics:
  
un mes comptat des de la recepció de l'acord adoptat per la comissió d'escolarització.
  
En els centres privats sostinguts amb fons públics, els interessats podran formular denúncia davant de la Direcció Territorial de Cultura i Educació.
  
III. Calendari extraordinari d'admissió d'alumnes, exclusivament per aquells ensenyaments en què s'apliquen proves al setembre
  
1. Publicació de vacants i presentació de sol·licituds:
  
fins al 5 de setembre, inclusivament.
  
2. Selecció de sol·licitants:
  
fins al 11 de setembre, inclusivament:
  
· Baremació de sol·licituds i adjudicació de places per l'òrgan competent de centre per al procés d'admissió d'alumnes.
  
· Reunions de les comissions d'escolarització.
  
· Publicació de llistes provisionals.
  
3. Reclamacions:
  
el 12 de setembre.
  
4. Resolució de reclamacions per la Comissió Municipal d'Escolarització i publicació de llistes definitives:
  
el 15 de setembre.
  
5. Formalització de matrícula:
  
fins al 18 de setembre.
  
L'alumnat de Batxillerat i Formació Professional del mateix centre no subjecte al procés d'admissió, i afectat per l'avaluació extraordinària de setembre, formalitzarà la seua matrícula en aquest mes, en el termini que, a tal efecte, determine cada centre.
  
6. Tramitació de vacants en finalitzar el procés:
  
fins al 22 de setembre:
  
· Remissió de les vacants a la comissió d'escolarització per part dels centres docents.
  
· Trasllat per les comissions d'escolarització de les relacions de vacants dels centres de la seua competència (annex XV de l'Ordre de 03.04.98) a la Direcció Territorial de Cultura i Educació (servei d'Inspecció Educativa).
  
7. Matrícula d'alumnes repetidors
  
Els directors dels centres establiran un termini de matrícula per als alumnes repetidors del mateix centre, els quals hauran de matricular-se en aquest període, passat el qual, perdran l'opció al lloc escolar. En qualsevol cas, el termini serà anterior a l'establert per als alumnes de nou ingrés.